ལོ་ནས་ལྕགས་རྟ་ལ་བཅིབས་ནས་སྨར་ཁོག་གི་ས་ཆ་སྟོད་སྨད་ཀྱི་རི་ལུང་ནགས་ཚལ་ཀུན་ཏུ་ཉུལ་ཞིང་ལོ་རྒྱུས་ཅན་གྱི་ས་ཆ་དང་གནའ་ཤུལ་དུ་མར་ཞིབ་དཔྱོད་བགྱིས་ཤིང་།དེ་དག་གི་ལོ་རྒྱུས་དང་ལོ་ན་བདུན་ཅུ་ཡན་ལ་ཟིན་པའི་བགྲེས་པོ་བརྒྱ་ཕྲག་ལྷག་ལ་ཆེད་དུ་དྲིས་པ་ལས་བྱུང་བའི་ས་དེའི་ལོ་རྒྱུས་ཀྱི་ངག་སྒྲོས་མང་པོ་ཟིན་བྲིས་སུ་བཏབ།ལོར་ཀྲུང་གོ་དང་ཡོ་རོབ་མནའ་འབྲེལ་སྣ་མང་སྐྱེ་དངོས་སྲུང་སྐྱོང་ལས་གཞིའི་ཁོངས་གཏོགས་ཀྱི་ལས་གནས་སུ་ཞུགས་ནས་གཡུ་རྩེའི་ཉེ་འདབས་ཀྱི་རི་ལུང་དུ་མར་དབྱར་དུས་ཟླ་བ་ཕྱེད་དང་གཉིས་ཀྱི་ཡུན་ལ་རི་ཁར་བསྡད་ཅིང་གཟི་བྱིའུ་ལ་ཞིབ་འཇུག་བགྱིས་ཏེ་དེའི་པར་དང་ཟིན་ཐོ་བྲིས་པས་དེའི་ཐད་ལ་སྔར་ན་མེད་པའི་མཛད་རྗེས་བསྐྲུན།ལོར་རི་ཆུ་ཚོགས་པ་དང་མཚོ་སྔོན་ཞིང་ཆེན་ནགས་ལས་ཁང་གིས་མཉམ་བསྒྲུབས་ཀྱི་གློག་བརྙན་ཟབ་སྦྱོང་ལ་ཞུགས་ཏེ་གཟི་བྱིའུ་དང་གཟི་བྱིའུ།ཞེས་པ་དང་།ངའི་བྱ་རྒོད།ཅེས་པའི་དངོས་ཟིན་གློག་བརྙན་ཕབ་པ་དང་།སྨར་ཁོག་དང་སྨར་རོང་ཕྱོགས་སུ་བྱ་ཝང་དཀར་པོར་ཞིབ་འཇུག་དང་དེའི་གློག་བརྙན་ཕབ་ཅིང་དེ་སྲུང་སྐྱོབ་དགོས་པའི་གཞན་སྐུལ་གནང་བས་དེ་ནས་བཟུང་ད་བར་དུ་བྱ་ཝང་དཀར་པོ་གསོད་མཁན་མི་གཅིག་ཀྱང་མ་བྱུང་བས་དེའི་ཕྱོགས་ལའང་ཕྱག་རྗེས་བཟང་པོ་བཞགཡང་ལོ་དེར་གཉན་པོ་གཡུ་རྩེ་དང་ཨ་མྱེ་རྨ་སྤོམ་རའི་གངས་རི་ཞུ་བའི་ཐད་ལ་པར་བཏབ་ཚད་འཇལ་སོགས་ཀྱིས་ཞིབ་འཇུག་ལེགས་པོ་མཛད།དེ་ནས་བཟུང་བགྲང་བྱ་དྲུག་ལ་རི་ཆུའི་རིག་གནས་ཚོགས་པ་དང་།ཀྲུང་གོའི་ཀྲུང་དབྱང་བརྙན་འཕྲིན་ལམ་སྟེགས་དགུ་པ་དང་།བཅུ་པ་རྣམས་ཀྱི་ལས་གཉེར་བ་རྣམས་དང་ཕྱག་ལས་མཉམ་གནང་གིས་ཁོང་གཅིག་པུས་གཉན་པོ་གཡུ་རྩེའི་རྫ་ཁྲོད་དུ་གཅན་གཟན་གསའ་ལ་པར་བཏབ་པ་དང་བརྙན་བླངས་པ་སོགས་ཀྱིས་ཞིབ་འཇུག་བགྱིས་པས་གསའ་བླ་མ་ཞེས་འབོད་པ་བྱུང་།གསའ་ཞེས་པའམ་རྒྱ་ཡིག་ཏུ་གངས་གཟིག་ཅེས་པའི་དངོས་ཟིན་གློག་བརྙན་དེ་འཕྲིན་ལམ་དགུ་པ་ནས་ཐད་གཏོང་བྱས་ཤིང་།གསའི་ཟིན་བྲིས་དེ་རྒྱས་སྤྲོས་ཀྱི་འཚོ་བ་ཞེས་པའམ་ལོའུ་ཁི་དུས་དེབ་དང་།གོ་ལའི་མིའི་རིག་པའི་ས་ཁམས་དུས་དེབ་ཏུ་སྤེལ་བ་དང་།གཟི་བྱེའུའི་ཞིབ་འཇུག་དེ་སྲོག་ཆགས་རིག་པའི་དུས་དེབ་ཏུ་བཀོད་པ་དང་།ཁོར་ཡུག་ཀྱི་གནས་ཚུལ་ལ་དཔྱད་བརྗོད་ཅིག་བྲིས་པ་དེ་ཁོར་ཡུག་སློབ་གསོའི་དུས་དེབ་ཏུ་སྤེལ་བ་དང་།ཆུ་ཞེས་པའི་གློག་བརྙན་དེའི་སྐོར་གྱི་ཞིབ་འཇུག་གི་བཤད་པ་དེ་རྒྱལ་ཁབ་ཀྱི་མི་དམངས་ཉིན་རེའི་ཚགས་པར་དུ་བཀོད་པ་སོགས་དུས་དེབ་ཚད་ལྡན་དུ་མར་སྤེལ།གཞན་ཡང་ཁོང་གི་གསའ་ལ་ཞིབ་འཇུག་གི་གློག་བརྙན་དེ་ཨིན་ཅི་རྒྱལ་ཁབ་ནས་རྒྱང་སྒྲོག་བརྙན་འཕྲིན་ཁང་དུ་བཏང་བ་སོགས་འཛམ་གླིང་དུ་མིང་གྲགས་ཆེན་པོ་ཐོབ་ཡོད།དེ་བཞིན་དུ་བགྲང་བྱ་ལྔ་ལ་ཡུལ་སྡེའི་མིག་ཅེས་པའི་གློག་བརྙན་ཕབ་པའི་སྤྱི་འགན་གྱི་ཁུར་བཞེས་ཤིང་ཕྱག་ལས་རྒྱ་ཆེན་གནང་སྟེ་བསོད་རིས་ཚང་དང་གསའ།ཞེས་པའི་གློག་བརྙན་སོགས་ཕབ།